Legal Document

Category: 21

Text:
51. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 399 της 30/31 Οκτ. 1995 (ΦΕΚ Α΄ 223) (Διορθ. σφαλμ. στα ΦΕΚ. Α΄  248/30.11.95 και ΦΕΚ Α΄ 25/15.2.96) Τροποποίηση της σύνθεσης των κεντρικών και περιφερειακών υπηρεσιακών συμβουλίων πρωτοβάθμιας και δευτεροβάθμιας εκπαίδευσης και ανακαθορισμός των αρμοδιοτήτων τους. Έχοντας υπόψη: 1.Τις διατάξεις του άρθρ. 3 παρ. 4 του Νόμ. 2188/1994 «Ρύθμιση θεμάτων διοίκησης της εκπαίδευσης και άλλες διατάξεις (ΦΕΚ 18 Α)». 2.Τις διατάξεις του άρθρ. 2 παρ. 5 του Νόμ. 2233/1994 «Ρύθμιση θεμάτων εξετάσεων μεταγραφών φοιτητών εξωτερικού και άλλες διατάξεις (ΦΕΚ 141 Α)». 3.Τις διατάξεις του άρθρ. 10 παρ. 5 του Νόμ. 2327/1995 «Εθνικό Συμβούλιο Παιδείας, ρύθμιση θεμάτων έρευνας και μετεκπαίδευσης εκπαιδευτικών και άλλες διατάξεις (ΦΕΚ 156 Α)». 4.Το γεγονός ότι από τις διατάξεις του παρόντος δ/γματος δεν προκαλείται δαπάνη στον Κρατικό Προϋπολογισμό. 5.Την αριθ. 582/1995 γνωμοδότηση του Συμβουλίου της Επικρατείας, με πρόταση του Υπουργού Εθνικής Παιδείας και Θρησκευμάτων. Αποφασίζουμε: ΚΕΦΑΛΑΙΟ Α ΣΥΝΘΕΣΗ ΣΥΜΒΟΥ ΛΙΩΝ Σύνθεση κεντρικών υπηρεσιακών συμβουλίων Άρθρ.1.-1.Το κεντρικό υπηρεσιακό συμβούλιο πρωτοβάθμιας εκπαίδευσης (Κ.Υ .Σ.Π.Ε.) αποτελείται από: α.3 προϊσταμένους διευθύνσεων πρωτοβάθμιας εκπαίδευσης, που αναπληρώνονται από άλλους 3 προϊσταμένους διευθύνσεων πρωτοβάθμιας εκπαίδευσης. β.2 τακτικούς αιρετούς εκπροσώπους του κλάδου των εκπαιδευτικών πρωτοβάθμιας εκπαίδευσης με ισάριθμους αναπληρωματικούς. Από τα μέλη του στοιχείου α΄ ορίζονται ο Πρόεδρος και ο Αντιπρόεδρος του Κ.Υ.Σ.Π.Ε. 2.Το κεντρικό υπηρεσιακό συμβούλιο δευτεροβάθμιας εκπαίδευσης (Κ.Υ.Σ.Π.Ε.) αποτελείται από: α)3 προϊσταμένους διευθύνσεων δευτεροβάθμιας εκπαίδευσης, που αναπληρώνονται από άλλους 3 προϊσταμένους διευθύνσεων δευτεροβάθμιας εκπαίδευσης. β)2 τακτικούς αιρετούς εκπροσώπους του κλάδου των εκπαιδευτικών δευτεροβάθμιας εκπαίδευσης με ισάριθμους αναπληρωματικούς. Από τα μέλη του στοιχείου α΄ ορίζονται ο πρόεδρος και ο αντιπρόεδρος του Κ.Υ.Σ.Δ.Ε. 3.Η συγκρότηση των κεντρικών υπηρεσιακών συμβουλίων γίνεται με απόφαση του Υπουργού Εθνικής Παιδείας και Θρησκευμάτων. Με την ίδια απόφαση ορίζεται γραμματέας του κάθε συμβουλίου με τον αναπληρωτή του από τους διοικητικούς υπαλλήλους της Κεντρικής Υπηρεσίας του Υπουργείου Εθνικής Παιδείας και Θρησκευμάτων ή από εκπαιδευτικούς αποσπασμένους στην υπηρεσία αυτή. Σύνθεση περιφερειακών     υπηρεσιακών συμβουλίων Άρθρ.2.-1.Τα περιφερειακά υπηρεσιακά συμβούλια πρωτοβάθμιας εκπαίδευσης (Π.Υ .Σ.Π.Ε.) αποτελούνται από: α)Τον προϊστάμενο της διεύθυνσης πρωτοβάθμιας εκπαίδευσης, αναπληρούμενο από το νόμιμο αναπληρωτή του. Σε περίπτωση που στο νομό λειτουργεί ένα μόνο γραφείο εκπαίδευσης και έχει την έδρα του στην πρωτεύουσα του νομού, τον προϊστάμενο της διεύθυνσης αναπληρώνει στα καθήκοντά του ως μέλος του συμβουλίου, διευθυντής σχολικής μονάδας που λειτουργεί στην πρωτεύουσα του νομού. β)1 προϊστάμενο γραφείου πρωτοβάθμιας εκπαίδευσης, που αναπληρώνει από άλλο προϊστάμενο γραφείου. Σε περίπτωση που δεν επαρκούν οι προϊστάμενοι γραφείου ορίζονται ως μέλη τακτικά και αναπληρωματικά, για τη συμπλήρωση της σύνθεσης του ΠΥΣΠΕ, εκπαιδευτικοί με βαθμό Α΄, ύστερα από πρόταση της Νομαρχιακής Επιτροπής Παιδείας. γ)1 εκπαιδευτικό πρωτοβάθμιας εκπαίδευσης με βαθμό Α΄, που ορίζεται με τον αναπληρωτή του, ύστερα από πρόταση της Νομαρχιακής Επιτροπής Παιδείας του άρθρ. 49 του Νόμ. 1566/1985 (ΦΕΚ 167 Α), η οποία τους επιλέγει από πίνακα εκπαιδευτικών που καταρτίζουν οι οικείες πρωτοβάθμιες συνδικαλιστικές οργανώσεις των εκπαιδευτικών και περιλαμβάνει 3πλάσιο αριθμό εκπαιδευτικών. δ)Τους 2 τακτικούς αιρετούς εκπροσώπους του κλάδου των εκπαιδευτικών πρωτοβάθμιας εκπαίδευσης με τους αναπληρωτές τους. Στο Π.Υ .Σ.Π.Ε. προεδρεύει ο προϊστάμενος της διεύθυνσης πρωτοβάθμιας εκπαίδευσης. Καθήκοντα αντιπροέδρου ασκεί το υπό στοιχείο β΄ μέλος αυτού. 2.Τα περιφερειακά υπηρεσιακά συμβούλια δευτεροβάθμιας εκπαίδευσης (Π.Υ .Σ.Δ.Ε.) αποτελούνται από: α)Τον προϊστάμενο της διεύθυνσης δευτεροβάθμιας εκπαίδευσης, αναπληρούμενο από το νόμιμο αναπληρωτή του. Σε περίπτωση που στο νομό λειτουργεί ένα μόνο γραφείο εκπαίδευσης και έχει την έδρα του στην πρωτεύουσα του νομού, τον προϊστάμενο της διεύθυνσης αναπληρώνει στα καθήκοντά του ως μέλος του συμβουλίου, διευθυντής σχολικής μονάδας που λειτουργεί στην πρωτεύουσα του νομού. β)1 προϊστάμενο γραφείου δευτεροβάθμιας εκπαίδευσης, που αναπληρώνει από άλλο προϊστάμενο γραφείου. Σε περίπτωση που δεν επαρκούν οι προϊστάμενοι γραφείων ορίζονται ως τακτικά και αναπληρωματικά μέλη για τη συμπλήρωση της σύνθεσης του ΠΥΣΔΕ, εκπαιδευτικοί με βαθμό Α΄, ύστερα από πρόταση της Νομαρχιακής Επιτροπής Παιδείας. γ)1 εκπαιδευτικό δευτεροβάθμιας εκπαίδευσης με βαθμό Α΄, που ορίζεται με τον αναπληρωτή του, ύστερα από πρόταση της Νο(Μετά τη σελ. 70,360) Σελ. 70,361 Τεύχος 1224-Σελ. 111 Υπηρεσιακά Συμβούλια 32.Α.δ.51 μαρχιακής Επιτροπής Παιδείας του άρθρ. 49 του Νόμ. 1566/1985 (ΦΕΚ 167 Α), η οποία τους επιλέγει από πίνακα εκπαιδευτικών που καταρτίζουν οι οικείες πρωτοβάθμιες συνδικαλιστικές οργανώσεις των εκπαιδευτικών και περιλαμβάνει τριπλάσιο αριθμό εκπαιδευτικών. δ)Τους 2 τακτικούς αιρετούς εκπροσώπους του κλάδου των εκπαιδευτικών δευτεροβάθμιας εκπαίδευσης με τους αναπληρωτές τους. Στο Π.Υ .Σ.Δ.Ε. προεδρεύει ο προϊστάμενος της διεύθυνσης δευτεροβάθμιας εκπαίδευσης. Καθήκοντα αντιπροέδρου ασκεί το υπό στοιχείο β΄ μέλος αυτού. 3.Η συγκρότηση των περιφερειακών υπηρεσιακών συμβουλίων γίνεται με απόφαση του οικείου Νομάρχη. 4.Για τον ορισμό των μελών των συμβουλίων του παρόντος άρθρου, που προτείνονται από τη Νομαρχιακή Επιτροπή Παιδεία, ο Νομάρχης απευθύνει έγγραφο προς την επιτροπή αυτή και τάσσει δεκαήμερη προθεσμία για την υποβολή της πρότασης. Σε περίπτωση που η προθεσμία αυτή παρέλθει άπρακτη, ο Νομάρχης ενεργεί χωρίς την πρόταση. 5.Σε κάθε ΠΥΣΠΕ και ΠΥΣΔΕ μετέχει, χωρίς ψήφο, εκπρόσωπος της Νομαρχιακής Αυτοδιοίκησης, που ορίζεται με την απόφαση συγκρότησης, ύστερα από εισήγηση της οικείας Νομαρχιακής Επιτροπής, αρμόδιος για θέματα παιδείας. ΚΕΦΑΛΑΙΟ Β ΑΝΑΚΑΘΟΡΙΣΜΟΣ ΑΡΜΟΔΙΟΤΗΤΩΝ Αρμοδιότητες Κ.Υ .Σ.Π.Ε. Άρθρ.3.-Το Κ.Υ .Σ.Π.Ε. έχει τις εξής αρμοδιότητες: 1.Εισηγείται την απαλλαγή από καθήκοντα προϊσταμένων διευθύνσεως και γραφείων πρωτοβάθμιας εκπαίδευσης. 2.Εκδικάζει πειθαρχικές υποθέσεις κατά προϊσταμένων διευθύνσεων και γραφείων πρωτοβάθμιας εκπαίδευσης, καθώς και τακτικών και αναπληρωματικών μελών των περιφερειακών και κεντρικών συμβουλίων. 3.Εκδικάζει εφέσεις των εκπαιδευτικών κατά πειθαρχικών αποφάσεων Νομαρχών. 4.Καθορίζει το βαθμό εισόδου των εκπαιδευτικών, που διορίζονται και έχουν προϋπηρεσία, σύμφωνα με τις διατάξεις της παρ. 7 του άρθρ. 15 του Νόμ. 1566/1985. 5.Εισηγείται την απονομή ηθικών αμοιβών. Σελ. 70,362 Τεύχος 1224-Σελ. 112 6.Επιλέγει διοριστέους σε θέσεις εκπαιδευτικών της πρωτοβάθμιας εκπαίδευσης με αυξημένα προσόντα. 7.Προτείνει τις μεταθέσεις εκπαιδευτικών από Νομό σε άλλο Νομό. 8.Προτείνει την οριστική τοποθέτηση σ’ άλλο ΠΥΣΠΕ εκπαιδευτικών που επανέρχονται από σχολεία Εξωτερικού. 9.Γνωμοδοτεί για αποσπάσεις εκπαιδευτικών από Νομό σε άλλο Νομό καθώς και στην Κεντρική Υπηρεσία του Υπουργείου Εθνικής Παιδείας και Θρησκευμάτων ή σε νομικά πρόσωπα δημοσίου δικαίου που εποπτεύονται από το Υπουργείο αυτό. 10.Γνωμοδοτεί για τη μετάταξη εκπαιδευτικών. 11.Γνωμοδοτεί για την απομάκρυνση εκπαιδευτικών ύστερα από υπαιτιότητά τους, από Νομό σε άλλο Νομό. 12.Γνωμοδοτεί για τη μετάταξη ή απόλυση εκπαιδευτικών που κρίνονται 2 φορές μη προακτέοι. 13.Γνωμοδοτεί για χορήγηση εκπαιδευτικών αδειών και αδειών χωρίς αποδοχές. 14.Προτείνει την τοποθέτηση προϊσταμένων διευθύνσεων και γραφείων εκπαίδευσης. 15.Εξετάζει θέματα υπηρεσιακής κατάστασης εκπαιδευτικών της πρωτοβάθμιας εκπαίδευσης που προβλέπονται από τις κείμενες διατάξεις καθώς και κάθε άλλο εκπαιδευτικό θέμα που προβλέπεται από ειδικές διατάξεις, εφόσον αυτά δεν ανήκουν στην αρμοδιότητα του Π.Υ .Σ.Π.Ε. 32.Α.δ.51 Υπηρεσιακά Συμβούλια Αρμοδιότητες ΚΥΣΔΕ Άρθρ.4.-Το Κ.Υ .Σ.Δ.Ε. έχει τις εξής αρμοδιότητες: 1)Εκδικάζει πειθαρχικές υποθέσεις κατά προϊσταμένων διευθύνσεων και γραφείων εκπαίδευσης και γραφείων φυσικής αγωγής, καθώς και τακτικών και αναπληρωματικών μελών των περιφερειακών και κεντρικών συμβουλίων. 2)Εκδικάζει εφέσεις των εκπαιδευτικών κατά πειθαρχικών αποφάσεων των Νομαρχών. 3)Καθορίζει το βαθμό εισόδου των εκπαιδευτικών που διορίζονται και έχουν προϋπηρεσία σύμφωνα με τις διατάξεις της παρ. 7, του άρθρ. 15 του Νόμ. 1566/1985. 4)Εισηγείται την απονομή ηθικών αμοιβών. 5)Επιλέγει τους διοριστέους σε θέσεις εκπαιδευτικών της δευτεροβάθμιας εκπαίδευσης με αυξημένα προσόντα. 6)Εισηγείται την απαλλαγή από καθήκοντα προϊσταμένων διευθύνσεων και γραφείων εκπαίδευσης και γραφείων φυσικής αγωγής. 7)Προτείνει τις μεταθέσεις εκπαιδευτικών από Νομό σε άλλο Νομό. 8)Προτείνει την οριστική τοποθέτηση σε άλλο Π.Υ .Σ.Δ.Ε. εκπαιδευτικών που επανέρχονται από σχολεία εξωτερικού. 9)Γνωμοδοτεί για αποσπάσεις εκπαιδευτικών από Νομό σε άλλο Νομό καθώς και στην Κεντρική Υπηρεσία του Υπουργείου Εθνικής Παιδείας και Θρησκευμάτων ή σε νομικά πρόσωπα δημοσίου δικαίου που εποπτεύονται από το Υπουργείο αυτό. 10)Γνωμοδοτεί για τη μετάταξη εκπαιδευτικών. 11)Γνωμοδοτεί για την απομάκρυνση εκπαιδευτικών, ύστερα από υπαιτιότητά τους, από Νομό σε άλλο Νομό. 12)Γνωμοδοτεί για τη μετάταξη ή απόλυση εκπαιδευτικών που κρίνονται 2 φορές ως μη προακτέοι. 13)Γνωμοδοτεί για τη χορήγηση εκπαιδευτικών αδειών και αδειών χωρίς αποδοχές. 14)Προτείνει την τοποθέτηση προϊσταμένων διευθύνσεων και γραφείων δευτεροβάθμιας εκπαίδευσης και γραφείων φυσικής αγωγής. 15)Εξετάζει θέματα υπηρεσιακής κατάστασης εκπαιδευτικών της δευτεροβάθμιας εκπαίδευσης που προβλέπονται από τις κείμενες διατάξεις καθώς και κάθε άλλο εκπαιδευτικό θέμα που προβλέπεται από ειδικές διατάξεις εφόσον αυτά δεν ανήκουν στην αρμοδιότητα του Π.Υ.Σ.Δ.Ε. Αρμοδιότητες Π.Υ .Σ.Π.Ε. Άρθρ.5.-Το Π.Υ.Σ.Π.Ε. έχει τις εξής αρμοδιότητες: 1.Συντάσσει τους πίνακες διευθυντών σχολικών μονάδων. 2.Επιλέγει τους υποδιευθυντές σχολικών μονάδων. 3.Προτείνει την τοποθέτηση των επιλεγέντων διευθυντών και υποδιευθυντών σχολικών μονάδων και των προϊσταμένων των τμημάτων εκπαιδευτικών θεμάτων. 4.Προτείνει την μετάθεση των διευθυντών σχολικών μονάδων μέσα στον ίδιο Νομό. 5.Εισηγείται τον ορισμό αναπληρωτών διευθυντών και υποδιευθυντών σχολικών μονάδων. 6.Γνωμοδοτεί για την ανάθεση καθηκόντων προϊσταμένων κατά τις ισχύουσες διατάξεις στα νηπιαγωγεία και δημοτικά σχολεία. 7.Γνωμοδοτεί για τη χορήγηση άδειας άσκησης ιδιωτικού έργου ή εργασίας με αμοιβή. 8.Προτείνει την πρόσληψη προσωρινών αναπληρωτών. 9.Προτείνει την προσωρινή τοποθέτηση των νεοδιόριστων. 10.Καταρτίζει πίνακες προακτέων και εκδικάζει ενστάσεις κατά των πινάκων αυτών. 11.Προτείνει την τοποθέτηση σε σχολείο των μετατεθέντων από άλλο ΠΥΣΠΕ, την τοποθέτηση υπεραρίθμων καθώς επίσης και τη μετάθεση για βελτίωση θέσης. 12.Προτείνει τη μετάθεση για το συμφέρον της υπηρεσίας μέσα στον ίδιο Νομό. 13.Προτείνει την κάθε είδους απόσπαση εκπαιδευτικών μέσα στον ίδιο νομό. 14.Προτείνει την τοποθέτηση των επανερχομένων εκπαιδευτικών από σχολεία του εξωτερικού. 15.Καταρτίζει τους πίνακες προϊσταμένων για τα τμήματα εκπαιδευτικών θεμάτων των διευθύνσεων εκπαίδευσης. 16.Προτείνει την απόσπαση εκπαιδευτικών στη γραμματεία των περιφερειακών επιμορφωτικών κέντρων. 17.Εισηγείται την απαλλαγή διευθυντών και υποδιευθυντών σχολικών μονάδων, καθώς και των προϊσταμένων των τμημάτων εκπαιδευτικών θεμάτων από τα καθήκοντά τους. 18.Εκδικάζει πειθαρχικές υποθέσεις του εκπαιδευτικού προσωπικού της πρωτοβάθμιας εκπαίδευσης του Νομού εκτός από τις πειθαρχικές υποθέσεις των τακτικών και αναπληρωματικών μελών των περιφερειακών και κεντρικών συμβουλίων. 19.Εκδικάζει εφέσεις του εκπαιδευτικού προσωπικού κατά των πειθαρχικών αποφάσεων των προϊσταμένων των διευθύνσεων και γραφείων εκπαίδευσης. 20.Εξετάζει θέματα υπηρεσιακής κατάστασης εκπαιδευτικών της πρωτοβάθμιας εκπαίδευσης που προβλέπονται από τις κείμενες διατάξεις, καθώς και κάθε άλλο εκπαιδευτικό θέμα που προβλέπεται από ειδικές διατάξεις, εφόσον αυτά δεν ανήκουν στην αρμοδιότητα του Κ.Υ.Σ.Π.Ε. Αρμοδιότητες Π.Υ .Σ.Δ.Ε. Άρθρ.6.-Το Π.Υ.Σ.Δ.Ε. έχει τις εξής αρμοδιότητες: 1.Συντάσσει τους πίνακες διευθυντών σχολικών μονάδων και σχολικών εργαστηριακών κέντρων. 2.Επιλέγει τους υποδιευθυντές των σχολικών μονάδων και τους υπεύθυνους τομέων των σχολικών εργαστηριακών κέντρων (Σ.Ε.Κ.). (Μετά τη σελ. 70,362) Σελ. 70,363 Τεύχος 1224-Σελ. 113 Υπηρεσιακά Συμβούλια 32.Α.δ.51 3.Προτείνει την τοποθέτηση των επιλεγέντων διευθυντών σχολικών μονάδων και σχολικών εργαστηριακών κέντρων και υποδιευθυντών σχολικών μονάδων και υπεύθυνων τομέων Σ.Ε.Κ. 4.Προτείνει τη μετάθεση των διευθυντών σχολικών μονάδων και Σ.Ε.Κ. 5.Εισηγείται τον ορισμό αναπληρωτών διευθυντών και υποδιευθυντών σχολικών μονάδων και διευθυντών και υπεύθυνων τομέων Σ.Ε.Κ. 6.Προτείνει τη διάθεση εκπαιδευτικών για συμπλήρωση του υποχρεωτικού ωραρίου διδασκαλίας στον ίδιο Νομό. 7.Αναθέτει σε εκπαιδευτικούς την εκτέλεση υπερωριακής διδασκαλίας σε άλλο σχολείο. 8.Γνωμοδοτεί για τη χορήγηση άδειας άσκησης ιδιωτικού έργου ή εργασίας με αμοιβή. 9.Προτείνει την πρόσληψη προσωρινών αναπληρωτών. 10.Προτείνει την προσωρινή τοποθέτηση των νεοδιόριστων. 11.Καταρτίζει πίνακες προακτέων και εκδικάζει ενστάσεις κατά των πινάκων αυτών. 12.Προτείνει την τοποθέτηση σε σχολείο των μετατεθέντων από άλλο ΠΥΣΔΕ, τη μετάθεση για βελτίωση θέσης και τη μετάθεση σε λύκειο για το συμφέρον της υπηρεσίας εκπαιδευτικών που έχουν 5ετή υπηρεσία στα γυμνάσια. 13.Προτείνει τη μετάθεση για το συμφέρον της υπηρεσίας μέσα στον ίδιο Νομό. 14.Προτείνει κάθε είδους απόσπαση εκπαιδευτικών μέσα στον ίδιο Νομό. 15.Προτείνει την τοποθέτηση των επανερχομένων εκπαιδευτικών από σχολεία εξωτερικού. 16.Καταρτίζει τους πίνακες προϊσταμένων για τα τμήματα εκπαιδευτικών θεμάτων των διευθύνσεων εκπαίδευσης. 17.Προτείνει την απόσπαση εκπαιδευτικών στη γραμματεία των περιφερειακών επιμορφωτικών κέντρων. 18.Εισηγείται την απαλλαγή διευθυντών σχολικών μονάδων και Σ.Ε.Κ. των υποδιευθυντών σχολικών μονάδων και υπεύθυνων Σ.Ε.Κ., καθώς και των προϊσταμένων των τμημάτων εκπαιδευτικών θεμάτων από τα καθήκοντά τους. 19.Ορίζει τις σχολικές μονάδες, των οποίων οι μαθητές ασκούνται στο σχολικό εργαστηριακό κέντρο, καθώς επίσης και τους διδάσκοντες σ’ αυτό. Σελ. 70,364 Τεύχος 1224-Σελ. 114 20.Εκδικάζει πειθαρχικές υποθέσεις του εκπαιδευτικού προσωπικού της δευτεροβάθμιας εκπαίδευσης του Νομού, εκτός από τις πειθαρχικές υποθέσεις των τακτικών και αναπληρωματικών μελών των περιφερειακών και κεντρικών συμβουλίων. 21.Εκδικάζει εφέσεις του εκπαιδευτικού προσωπικού κατά των πειθαρχικών αποφάσεων των προϊσταμένων των διευθύνσεων και γραφείων εκπαίδευσης. 22.Εξετάζει θέματα υπηρεσιακής κατάστασης εκπαιδευτικών της δευτεροβάθμιας εκπαίδευσης που προβλέπονται από τις κείμενες διατάξεις καθώς και κάθε άλλο εκπαιδευτικό θέμα που προβλέπεται από ειδικές διατάξεις, εφόσον αυτά δεν ανήκουν στην αρμοδιότητα του Κ.Υ .Σ.Δ.Ε. Καταργούμενες και τελικές διατάξεις Άρθρ.7.-1.Από την έναρξη ισχύος του παρόντος Δ/γματος παύουν να ισχύουν οι διατάξεις α)του άρθρ. 3 παρ. 3 του Νόμ. 2188/1994 (ΦΕΚ 18 Α) (κατωτ. σελ. 116,408) και β)των άρθρ. 2, 3, 4, 5, 6, 7, 8, 9 και 10 παρ. 8 του Π.Δ. 75/1986 (ΦΕΚ 28 Α) (ανωτ. αριθ. 40). 32.Α.δ.51 Υπηρεσιακά Συμβούλια